Rīgā

|  |  |  |  |
| --- | --- | --- | --- |
| 02.07.2021 | Nr. | 60-6/253/2021  |  |
|  |  |  |  |

**Izglītības un zinātnes ministrijai**

Vaļņu iela 2, Rīga, LV-1050

pasts@izm.gov.lv

***Par RSU promocijas tiesībām***

Rīgas Stradiņa universitāte (turpmāk – RSU) īsteno akreditētam studiju virzienam *“Vadība, administrēšana un nekustamo īpašumu pārvaldība”* (atbilstoši studiju virziena 21.04.2021. akreditācijas lapai Nr. 2020/60 akreditēts līdz 2020.gada 30 decembrim; saskaņā ar Augstskolu likuma pārejas noteikumu 48.punkta 1.apakšpunktu (redakcijā, kas stājās spēkā 2021.gada 23.jūnijā) akreditācijas termiņš pagarināts līdz 2021.gada 31.decembrim) atbilstošu doktora studiju programmu “Vadībzinātne” (Latvijas izglītības klasifikācijas kods: 51345; piešķiramais grāds: zinātnes doktors *(Ph.D.)* ekonomikā un uzņēmējdarbībā).

Doktora studiju programmas “Vadībzinātne” īstenošanā iesaistīti 6 Latvijas Zinātnes p (turpmāk – LZP) eksperti:

1. Tatjana Muravska (termiņš līdz 2023. gada 7. oktobrim);
2. Inna Dovladbekova (termiņš līdz 2023. gada 2. decembrim);
3. Anželika Berķe-Berga (termiņš līdz 2023. gada 3. septembrim);
4. Jānis Vētra (termiņš līdz 2021. gada 28. novembrim);
5. Kristīne Mārtinsone (termiņš līdz 2021. gada 28. novembrim);
6. Uldis Berķis (termiņš līdz 2024. gada 5. maijam).

RSU īsteno akreditētam studiju virzienam *“Informācijas un komunikācijas zinātnes”* (atbilstoši studiju virziena 21.04.2021. akreditācijas lapai Nr. 2020/58 akreditēts līdz 2020.gada 31.decembrim, saskaņā ar Augstskolu likuma pārejas noteikumu 48.punkta 1.apakšpunktu (redakcijā, kas stājās spēkā 2021.gada 23.jūnijā) akreditācijas termiņš pagarināts līdz 2021.gada 31.decembrim) atbilstošu doktora studiju programmu “Komunikācijas kultūra un multimediji” (Latvijas izglītības klasifikācijas kods: 51321; piešķiramais grāds: zinātnes doktors *(Ph.D.)* plašsaziņas līdzekļos un komunikācijā).

Doktora studiju programmas “Komunikācijas kultūra un multimediji” īstenošanā iesaistīti 3 LZP eksperti:

1. Anda Rožukalne (termiņš līdz 2024. gada 3. martam);
2. Ilva Skulte (termiņš līdz 2023. gada 4. novembrim);
3. Denis Hanovs (termiņš līdz 2024. gada 31. martam).

Ar LZP 11.05.2021. atzinumu Nr. 1/3.N-310 ,,Par zinātniskā grāda piešķiršanas (promocijas) tiesību deleģēšanu RSU” ir atbalstīta promocijas tiesību deleģēšana RSU zinātnes nozarē ekonomika un uzņēmējdarbība. Ar LZP 07.06.2021. atzinumu Nr. 1/3.N-358 ,,Par zinātniskā doktora grāda piešķiršanas (promocijas) tiesību deleģēšanu RSU” ir atbalstīta promocijas tiesību deleģēšana RSU zinātnes nozarē plašsaziņas līdzekļi un komunikācija.

Ievērojot iepriekš norādīto, pamatojoties uz Zinātniskās darbības likuma 11.panta trešo daļu un Ministru kabineta 2018.gada 23.janvāra noteikumiem Nr. 49 “Noteikumi par Latvijas zinātnes nozarēm un apakšnozarēm”, RSU lūdz deleģēt RSU doktora zinātniskā grāda piešķiršanas (promocijas) tiesības šādās zinātnes nozarēs - ekonomika un uzņēmējdarbība un plašsaziņas līdzekļi un komunikācija, izdarot grozījumus Ministru kabineta 2005. gada 27. decembra noteikumu Nr.1000 ,,Noteikumi par doktora zinātniskā grāda piešķiršanas (promocijas) tiesību deleģēšanu augstskolām” 2.8.apakšpunktā.

Pielikumā:

1. Studiju virziena “Vadība, administrēšana un nekustamo īpašumu pārvaldība” 21.04.2020. akreditācijas lapas Nr. 2020/60 kopija uz 3 lp.;

2. Studiju virziena “Informācijas un komunikācijas zinātnes” 21.04.2020. akreditācijas lapas Nr. 2020/58 kopija uz 3 lp.;

3. LZP 11.05.2021. atzinums Nr. 1/3.N-310 ,,Par zinātniskā grāda piešķiršanas (promocijas) tiesību deleģēšanu RSU” uz 1 lp.

4. LZP 07.06.2021. atzinums Nr. 1/3.N-358 ,,Par zinātniskā grāda piešķiršanas (promocijas) tiesību deleģēšanu RSU” uz 1 lp.

 Rektors A. Pētersons

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

G.Ziemele, 67409120

Gundega.Ziemele@rsu.lv

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU